
PARLAMENTUL ROMÂNIEI

                                                      CAMERA DEPUTAŢILOR
	                 Comisia pentru politică  economică,                                                                                                              reformă şi privatizare                                   
  Nr. 4c-1/244/2014
	                   Comisia pentru administraţie publică 

şis                         şi amenajarea teritoriului
  Nr. 4c-6/380/2014


                                                  Nr. Pl-x 565/2014

                                                         Bucureşti, 28.04.2015                                                   
                                   BIROULUI  PERMANENT  

                                                      AL 

    CAMEREI DEPUTAŢILOR
Vă înaintăm, alăturat, RAPORTUL COMUN asupra propunerii legislative pentru înfiinţarea Zonei Libere Sculeni şi a Regiei Autonome "Administraţia Zonei Libere Sculeni", trimisă spre dezbatere în fond Comisiei pentru politică economică, reformă şi privatizare și Comisiei pentru administraţie publică şi amenajarea teritoriului, cu adresa nr. Pl-x 565 din 8 decembrie 2014, înregistrată sub nr. 4c-1/244 din 9 decembrie 2014, respectiv nr. 4c-6/382 din 8 decembrie 2014, Camera Deputaţilor fiind Cameră decizională.
În raport cu obiectul şi conţinutul său, iniţiativa legislativă face parte din categoria legilor ordinare.



         PREŞEDINTE


                        VICEPREŞEDINTE
                             Horia GRAMA                                                    Laurenţiu NISTOR

   RAPORT COMUN

asupra
 propunerii legislative pentru înfiinţarea Zonei Libere Sculeni şi a 

Regiei Autonome "Administraţia Zonei Libere Sculeni "
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare şi Comisia pentru administraţie publică şi amenajarea teritoriului au fost sesizate, spre dezbatere în fond, cu propunerea legislativă pentru înfiinţarea Zonei Libere Sculeni şi a Regiei Autonome "Administraţia Zonei Libere Sculeni", trimisă cu adresa nr. Pl-x 565 din 8 decembrie 2014, înregistrată sub nr. 4c-1/244 din 9 decembrie 2014, respectiv  nr. 4c-6/382 din 8 decembrie 2014.
Conform prevederilor art. 75 din Constituţia României, republicată, şi ale                       art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins iniţiativa legislativă, în şedinţa din 3 decembrie 2014.  
Consiliul Legislativ, prin avizul nr. 487 din 29 aprilie 2014, a avizat favorabil propunerea legislativă, cu observaţii şi propuneri.       

                Guvernul, prin punctul de vedere transmis cu adresa nr. 1460 din                              24 iulie 2014, nu susţine adoptarea acestei iniţiative legislative.
Comisia pentru apărare, ordine publică şi siguranţă naţională a avizat negativ propunerea legislativă, conform avizului nr. 4c-12/305 din 9 decembrie 2014. 

Comisia juridică, de disciplină şi imunităţi a avizat negativ iniţiativa legislativă, conform avizului nr. 4c-11/1225 din  26 ianuarie 2015. 
Comisia pentru buget, finanţe şi bănci a avizat negativ propunerea legislativă, conform avizului nr. 4c-2/650 din 2 aprilie 2015. 
Iniţiativa legislativă are ca obiect de reglementare înfiinţarea Zonei Libere Sculeni, în comuna Victoria, judeţul Iaşi, localitate unde se află şi punctul de trecere vamal Sculeni, în scopul promovării schimburilor internaţionale şi atragerii de capital străin pentru introducerea tehnologiilor noi, precum şi pentru sporirea posibilităţilor de folosire a resurselor economiei naţionale.

Totodată, prin propunerea legislativă, se propune înfiinţarea Regiei Autonome "Administraţia Zonei Libere Sculeni", ca persoană juridică română, coordonată de Consiliul Judeţean Iaşi, care ar urma să preia în proprietate publică şi în administrare terenurile aferente zonei libere nou înfiinţate, acestea fiind preluate din administrarea Consiliului Local al Comunei Victoria. În acest sens, pentru realizarea investiţiilor necesare Regiei Autonome nou înfiinţate, cheltuielile de organizare şi funcţionare ar urma să fie suportate din Fondul de rezervă la dispoziţia Guvernului, majorându-se, în mod corespunzător, sumele alocate din bugetul de stat pentru Ministerul Finanţelor Publice.
Prin iniţiativa legislativă se mai propune şi  înfiinţarea vămii "Zona Liberă Sculeni", precum şi transformarea punctului vamal Sculeni care ar urma să devină punct de control pentru trecerea frontierei "Zona Liberă Sculeni". 
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat propunerea legislativă în şedinţe separate. Membrii Comisiei pentru politică economică, reformă şi privatizare au examinat propunerea legislativă menţionată mai sus şi documentele care o însoţesc în şedinţa din 28 aprilie 2015. Membrii Comisiei pentru administraţie publică şi amenajarea teritoriului au examinat iniţiativa legislativă menţionată mai sus, în şedinţa din 22 aprilie 2015.
Din totalul de 25 de membri ai Comisiei pentru politică economică, reformă şi privatizare au fost prezenţi la dezbateri 23 deputaţi, iar din numărul total de                               22 de membri ai Comisiei pentru administraţie publică şi amenajarea teritoriului au participat la dezbateri  toţi deputaţii. 

La lucrările celor două Comisii au participat, în calitate de invitați, din partea Ministerului Finanţelor Publice, domnul Florin Preda – şef serviciu, din partea Direcţiei Generală a Vămilor (D.G.V.), domnul Claudiu Ardelean - director general, din partea Ministerului Afacerilor Interne, domnul Gheorghe Tiron - şeful oficiului juridic, iar din partea Ministerului Dezvoltării Regionale şi Administraţiei Publice, domnul Sirma Caraman - secretar de stat.
În urma examinării propunerii legislative şi a opiniilor exprimate de către membrii celor două Comisii, s-a constatat că iniţiativa legislativă nu se justifică întrucât, potrivit reglementărilor articolului 6 din Legea nr. 84/1992 privind regimul zonelor libere, cu modificările şi completările ulterioare, ,,înfiinţarea şi delimitarea teritorială a zonelor libere, înfiinţarea birourilor vamale şi ale punctelor poliţiei de frontieră se fac prin hotărâre a Guvernului, la propunerea autorităţilor administraţiei publice centrale şi locale interesate". Sub acest aspect, propunerea legislativă nu este corelată cu dispoziţiile legale mai sus menţionate, care prevăd expres categoria actului normativ prin care se pot înfinţa zonele libere. De asemenea, prezenta iniţiativă legislativă nu este însoţită de anexe care să conţină delimitarea geografică a zonei libere, precum şi suprafeţele de teren din componenţa acesteia.

Totodată, având în vedere măsurile suplimentare de securitate prevăzute de noul Cod vamal al Uniunii Europene, respectiv în Regulamentul (UE) nr. 952/2013 al Parlamentului european şi al Consiliului din 9 octombrie 2013, începând cu data de                     1 mai 2016, plasarea mărfurilor în zone libere nu mai este o destinaţie vamală, ci devine un regim vamal, iar marfurile sunt supuse controlului vamal la intrare.
Mai mult decât atât, conform alineatului (1) al articolului 15 din                            Legea nr. 500/2002 privind finanţele publice, cu modificările şi completările ulterioare, coroborate cu prevederile articolului 7 din Legea responsabilităţii fiscal-bugetare                 nr. 69/2010, cu modificările şi completările ulterioare, propunerea legislativă trebuia să prevadă sursele de acoperire a micşorării veniturilor bugetare. 
De asemenea, propunerea legislativă nu respectă prevederile articolului 33 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, care reglementează obligativitatea efectuării studiului de impact.
Faţă de aceste considerente, membrii celor două Comisii au hotărât, cu unanimitate de voturi, să propună plenului Camerei Deputaţilor respingerea     propunerii legislative pentru înfiinţarea Zonei Libere Sculeni şi a Regiei Autonome "Administraţia Zonei Libere Sculeni".

În raport cu obiectul şi conţinutul său, iniţiativa legislativă face parte din categoria legilor ordinare.       
 PREŞEDINTE                                                     VICEPREŞEDINTE                            

                Horia GRAMA                                                     Laurenţiu NISTOR
                 SECRETAR                                                              SECRETAR

                  Cornel ITU                                                              Radu BABUŞ
                             Şef serviciu
                                                    Şef serviciu

                      Graziella Segărceanu                                                                              Sofia Chelaru
                                                                                                                              Consilier parlamentar

                                                                                                                                   Elena Hrincescu

